Вања Влашкалић 

Рођена сам у Сомбору 22.02.1982. године. Основну школу Братство јединство и средњу медицинску школу др Ружица Рип, одсек фармацеутски техничар завршила сам у Сомбору. 2001. године уписала сам Факултет техничких наука у Новом Саду, одсек инжењерство заштите животне средине, и након завршетка студија стекла звање Мастер инжењер заштите животне средине.

Од 2012. године запослена сам у јавно комуналном предузећу „Чистоћа“ Сомбор, најпре као приправник, затим као шеф одељења селекције отпада, а од 2019. године у истом предузећу обављам послове помоћника директора за област хигијене и заштите животне средине, где се и данас активно бавим областима које се односе на управљање отпадом, као и увођењем примарне селекције отпада на територији града Сомбора.

Учествовала сам у многобројним пројектима, семинарима и едукацијама везаним за заштиту животне средине, а неки од њих су: „ Управљање стакленом амбалажом на Западном Балкану, Општине са нула отпада, Едукација становништва о рециклажи и правилном поступању са отпадним материјалима, Санација, рекултивација и затварање несанитарних депонија, Локалне мапе пута за циркуларну економију, Пројектни менаџмент - израда предлога пројеката у складу са ПЦМ метологијом“.

Познавање енглеског језика – одлично, немачки језик – основно знање.

Одлично познајем различите програме потребне за рад на рачунару, из више области поседујем сертификате.

Поседујем возачку дозволу Б категорије од 2001. године.

С обзиром да се у слободно време бавим спортским риболовом (члан сам Удружења спортских риболоваца Сомбор), подржала сам и учествовала у спровођењу акција невладиног сектора које су се односиле на заштиту и очување рибљег фонда, учествовала у акцијама чишћења и уређења каналских и речних обала и слично.

У току студија, била сам члан невладине хуманитарне организације за помоћ слепим и слабовидим особама, где сам се током неколико година бавила пружањем помоћи особама са овим обликом инвалидитета.

Удата сам и мајка сам једног детета.

.